b'\n_START_ARTICLE_\nPolicijske uniforme in oprema v Zdru\xc5\xbeenem kraljestvu\n_START_SECTION_\nOprema policista\n_START_PARAGRAPH_\nRazli\xc4\x8dni deli opreme se obi\xc4\x8dajno nosijo na policijskem pasu uniformiranih policistov, nekaj pa jih je mo\xc5\xbeno pospraviti v telovnik. Pod opremo policista sodi: baton (raztegljiv, teleskopski ali togi), osebni radio, solzivec, bele\xc5\xbeka, osebni digitalni pripomo\xc4\x8dki, lisice ... Pod dodatno opremo pa sodi \xc5\xa1e komplet prve pomo\xc4\x8di (\xc5\xbeepna maska, rokavice za enkratno uporabo, razku\xc5\xbeilni rob\xc4\x8dki, hipoalergeni trak, sterilni obli\xc5\xbei ...), ki je shranjen v patruljnem avtu.\n_START_SECTION_\nUniforma\n_START_PARAGRAPH_\nSkozi 20. stoletje do sredine devetdesetih so mo\xc5\xa1ki policisti nosili formalno jakno s spoliranimi srebrnimi gumbi in \xc4\x8drne hla\xc4\x8de. Imeli so veliko manj opreme, kot jo imajo danes, pa tudi brez za\xc5\xa1\xc4\x8ditnih telovnikov. Zaradi zaskrbljenosti o varnosti policistov so se enotno odlo\xc4\x8dili, da bomo spremenili policijske uniforme, ki bodo bolj prakti\xc4\x8dne narave in policistov ne bodo ovirale pri opravljanu dela._NEWLINE_Leta 1994 je vlada potrdila popolne spremembe o policijskih uniformah, iz slavnostnih policijskih uniform, ki niso nudile dovolj za\xc5\xa1\xc4\x8dite, v delovne obleke, ki so jo sestavljale \xc4\x8drne hla\xc4\x8de, moder NATO pulover, za\xc5\xa1\xc4\x8ditni telovnik, pas in odsevni jopi\xc4\x8d. Kljub manj\xc5\xa1im razlikam so si uniforme po vsej Veliki Britaniji precej podobne. Osnovna barva je temno modra, skorajda \xc4\x8drna, kar pa je pripeljalo do vzdevkov "fantje v modrem"._NEWLINE_Tako kot drugod po svetu tudi Zdru\xc5\xbeeno kraljestvo lo\xc4\x8di uniforme na ve\xc4\x8d vrst: glavna uniforma v \xc4\x8drni barvi s \xc4\x8delado, delovna uniforma in slavnostna uniforma, ki se uporablja za razna slavja in za potrebe opravljanja dol\xc5\xbenosti mesta London.\n_START_SECTION_\nOsebni radii\n_START_PARAGRAPH_\nOsebni radijski sistemi, ki so bili dodeljeni policistom in name\xc5\xa1\xc4\x8deni v policijske avtomobile, so bili izdelani leta 1960. Leta 2004 je britanska policija zamenjala vse radie, iz analognih v digitalne TETRA sistem za komunikacije, imenovan Airwave. Pred uvedbo Airwave sistema komunikacije, so bili policijski komunikacijski sistemi slabi, \xc5\xa1e posebej pri komunikaciji z drugimi re\xc5\xa1evalnimi slu\xc5\xbebami. Vse ve\xc4\x8dje operativne zahteve so zahtevale tudi prenos podatkov in sporo\xc4\x8dil, kar pa prej policistom ni bilo omogo\xc4\x8deno. Airwave sistem je nudil tudi bolj\xc5\xa1o pokritost z omre\xc5\xbejem, tako da so bile komunikacijske motnje odpravljene. Od leta 1990 dalje pa policisti poleg svojih osebnih radijskih enot pri komumnikaciji uporabljajo svoje mobilne telefone.\n_START_SECTION_\nZa\xc5\xa1\xc4\x8ditna oprema\n_START_PARAGRAPH_\nVsak policist kot za\xc5\xa1\xc4\x8dino opremo uporablja strelno oro\xc5\xbeje, ki pa dandanes ni obveza vsakega policista (oboro\xc5\xbeeni policisti so najpogosteje pripadniki posebnih oboro\xc5\xbeenih enot), elektri\xc4\x8dno pi\xc5\xa1tolo, solzivec, katerega u\xc4\x8dinki so namenjeni za kratkotrajno re\xc5\xa1itev pri oviranju policijskih postopkov in pendrek.\n_START_SECTION_\nPolicijska vozila\n_START_PARAGRAPH_\nZaradi hitre odzivnosti enot se motorna vozila bolj rekdo uporabljajo (razen v pode\xc5\xbeeljskih okro\xc5\xbejih), pogostej\xc5\xa1a je uporaba koles. Vendar je po spremembi Zakona o policiji leta 1964 policija postala vse bolj motorizirane narave in danes le redko vidimo policista v patrulji brez motornega vozila (izjema so le mestna sredi\xc5\xa1\xc4\x8da). Pred kratkim so policijske enote oblikovale "sosedske" patrulje zaradi hitrega odziva na velikih razdaljah, kot so povr\xc5\xa1ine parkov, naseljena obmo\xc4\x8dja in ve\xc4\x8djih povr\xc5\xa1in za pe\xc5\xa1ce. Kolo pa je za policiste hitrej\xc5\xa1e prevozno sredstvo v sredi\xc5\xa1\xc4\x8dih mest, zato ima britanska policija ve\xc4\x8d kot 1500 policijskih koles._NEWLINE_Policija uporablja motorna vozila kot sta Ford Fokus ali Vauxhall Astra, v ospredju pa je uporaba dizelskih motorjev, saj je velik poudarek na bolj\xc5\xa1i ekonomi\xc4\x8dnosti vozil in posledi\xc4\x8dno ni\xc5\xbejih stro\xc5\xa1kih poslovanja. Ve\xc4\x8dja, bolj zmogljiva vozila se uporabljajo za cestne policijske enote, obore\xc5\xbeene spopade, zadol\xc5\xbeeni pa so za tatvine avtomobilov, odzivanje na nevarnosti na ve\xc4\x8djih obmo\xc4\x8djih ali prevoz ve\xc4\x8dje koli\xc4\x8dine opreme. V uporabi so \xc5\xa1e vozila, kot je npr. Vauxhall Vectras, Volvo V70 T5 ali Vauxhall Insignia ... Policijska vozila so bele ali srebrne barve z barvnimi oznakami ob strani. Te oznake so v obliki mordega, rumenega ali rde\xc4\x8dega traku. Neozna\xc4\x8dena vozila se uporabljajo za izvajanje drugih nalog, npr. za izvajanje policijskih nalog na cestnem podro\xc4\x8dju.\n_START_SECTION_\nLetalstvo\n_START_PARAGRAPH_\nPolicija na obmo\xc4\x8dju Zdru\xc5\xbeenega kraljestva za nadzor uporablja ve\xc4\x8dinoma helikopterje, standardiziranih, hitro opaznih barv, da se lo\xc4\x8dijo od ostalih in se tako izognejo nesre\xc4\x8dam v zraku. V ospredju sta \xc4\x8drna, ki se uporablja ob straneh in na dnu helikopterja, in rumena barva na vrhu (vloga varnostne funkcije). Eden najbolj pogostih helikopterjev, ki jih uporablja britanska policija, je Eurocopter EC135.\n_START_SECTION_\nVodna plovila\n_START_PARAGRAPH_\nV policijske namene se uporablja vrsta plovil, od napihljivih \xc4\x8dolnov Zodiac do re\xc5\xa1ilnih \xc4\x8dolnov razreda arun (prej RNLI).\n_START_SECTION_\n\xc4\x8cezmorsko ozemlje\n_START_PARAGRAPH_\nPolicijska organizacija in zgodovina uniform se je prav tako spreminjala tudi na \xc4\x8dezmorskih ozemljih v lasti Zdru\xc5\xbeenega kraljestva. Uniforme je bilo potrebno prilagoditi lokalnemu podnebju. Leta 1995 pod vodstvom policijskega komisarja Colina Coxalla so bile prej v uporabi \xc4\x8delade in jakne s \xc5\xa1tirimi \xc5\xbeepi rezervirane le za slavnostne prilo\xc5\xbenosti, nadomestile pa so jih udobne "bomber" jakne in volneni puloverji. V poletnem \xc4\x8dasu pa so smeli policisti nositi kratke hla\xc4\x8de.'